Järgnev saade on valminud tänu J. Meyeri teenistuspartnerite toele.
Olen otsustanud, et ma ei tee midagi oma südametunnistuse vastu.
Kui Jumal aitab mind, elan Temale ega tee midagi, mis süütunnet tekitab.
Ka siis, kui ülejäänud maailm seda teeb,
meie nii teha ei saa, kui see meid vaevab,
sest nii ajame oma hingeelu sassi.
IGAPÄEVAELU RÕÕMUD
Pead sel nädalavahetusel hakkama pühendunult
oma südametunnistust järgima.
Ja ausalt öeldes
võid tunda süütunnet ka siis, kui põhjust pole.
Roomlastele 14 põhjal on aga siiski parem teha seda,
mis sulle rahu toob.
Ka siis, kui see tegelikult vale pole,
on see vale sulle, kui nii tunned.
Ära siis seda tee, vaid uuri Piiblit edasi
ja lase Jumalal end valgustada, millised vabadused sul Kristuses on.
Tean kristlasi, kes võivad vaadata telekast saateid,
mida mina vaadata ei saa.
Vahel aga tahaksin neid isegi näha.
"Miks see saade mind häirib, aga sind mitte?"
See küsimus on olnud tõeline mõistatus.
Ma ei tea miks, aga otsustasin, et kui see mind häirib,
siis ma seda ei vaata.
See ei tee mind paremaks, erilisemaks ega pühamaks.
Ma ei tea, miks mõned saavad osasid asju häirimatult teha
ja teised mitte.
Tean vaid, et seisan Jumala ees
ja vastutan enda, mitte teiste elude eest.
Minu pidev palve on, et ma poleks käsumeelne,
vaid et mul oleks kõik vabadused, mis on nautimiseks saadaval.
Küll aga olen otsustanud,
et ma ei tee midagi oma südametunnistuse vastu.
Kui Jumal aitab mind, elan Temale
ning ei tee midagi, mis süütunnet tekitab.
Ka siis, kui ülejäänud maailm seda teeb,
meie nii teha ei saa, kui see meid vaevab,
sest nii ajame oma hingeelu sassi.
Siis kipume kohut mõistma nende üle,
kes teevad midagi, mis meile süütunnet tekitab.
Võiksin siin paari asja mainida, aga parem on vist mitte.
Kui miski sulle süütunnet tekitab, siis ära mõtle:
"Ega see mind ju Taevast välja ei viska!"
Kui see sulle süütunnet tekitab, siis ära seda tee.
Pole vahet, kes seda teeb.
Sa ei tea Jumala plaane oma eluks.
Iial ei tea - sa võid olla inimene,
kellele sellise tegevuse jätkamine võib tuua tervisehädasid.
Jumal teab, mida vajame
ja Ta toob meile ka tunnetuse selles osas,
nii et kui Teda kuulame, on meil ilus, suurepärane elu.
Meie aga kardame kannatada millestki loobumise nimel.
Eksole? Natuke kannatamist, et millestki loobuda.
Ütlen veel -
ära karda natuke kannatada, et millestki loobuda.
Võid kannatama jäädagi,
sest Jumal oma meelt juba ei muuda,
või kannatame lühikest aega ja oleme seejärel vabad.
Vabadus on võrratu!
Vaatame Roomlastele 14 ptk'i, kust näitan teile paari asja.
Mul on nii palju teha.
Pean vist veel ühel aastal tagasi tulema.
Roomlastele 14:1-2 laiendatud tõlkes:
"Võtke vastu ka usus nõder..."
ehk nõrga südametunnistusega.
"...ja ärge kritiseerige teda ega arvustage tema kõhklusi
ega ajage teda aruteludega sedagusse."
Mulle meeldib see!
"Mõni usub, et ta võib süüa kõike,
aga kes on nõder, sööb ainult taimetoitu."
Paulus rääkis siin konkreetsel teemal.
Ta rääkis lihast, mis oli ebajumalatele toodud.
Ajal, millal see kirjutati,
oli väga levinud ohverdada ebajumalatele
erinevat sorti liha.
Teame, et isegi Vana Testamendi seaduse järgi
toodi erinevaid loomi ka Jumalale ohvriks.
Paljud pidasid liha, mida ebajumalatele toodi, rüvetatuks
ja sellest pidi rangelt eemale hoidma.
Mul pole aega kõiki kirjakohti näidata,
kuid kui Paulus tuli armust jutlustama, oli tema peamine suhtumine:
"Ma tean, et ebajumalad on tühised.
Kuidas siis liha, mida neile tuuakse,
saab olla ebapuhas?"
Tema ei näinud selle söömises mingit probleemi.
Paljud aga arvasid, et see on patt,
sest nii oli neid kaua aega õpetatud.
Paulus ütles: "Kui tunned, et seda on vale süüa, siis ära söö.
Ära mõista kohut nende üle, kes söövad ja ka vastupidi."
Loo moraal on õppida olema isiksused Jumala ees
ja mõistma, et anname aru vaid enda tegudest.
Ma ei tee midagi, sest keegi teine seda teeb.
Ma ei hoidu millestki, sest teised hoiduvad.
Jumal juhib mind individuaalselt kui vaba isiksust.
Teadagi on asju, millest Piibel räägib väga selgelt -
me ei tohi valetada, varastada, tappa,
abielu rikkuda.
Lubatud ja lubamatu on väga selged.
Samas on palju asju,
mille kohta Piibel otseseid juhiseid ei anna.
Siinkohal on oluline olla Püha Vaimu poolt juhitud
ja usaldada Jumalat.
"Jumal, valgusta mu südametunnistust!"
Hakka nii palvetama, kui see su jaoks uus on.
"Jumal, valgusta mu südametunnistust!
Oled selle mulle andnud.
See on minu vaimu funktsioon, mille Sa mulle oled andnud,
et mind lollustest eemal hoida."
Otsusta tänasest järgneda rahule.
Aamen?
Roomlastele 14:5
"Mõni jälle hindab ühte päeva muudest paremaks,
ent teine hindab kõiki päevi ühesugusteks.
Igaüks olgu oma mõtlemises kindel!"
Tänapäeval tekib palju küsimusi
seoses meie seisukohaga hingamispäevast.
Piibel ütleb, et hingamispäeva peab pidama.
Mõned arvavad, et seda peaks laupäeviti pidama.
Teistel jälle on teatud juhtnöörid pühapäevaks.
Minu jaoks on iga päev hingamispäev.
Veedan nii palju aega Jumalaga,
et ma ei oskaks selleks enam ühte konkreetset päeva eraldadagi.
"No kuidas...?"
Vahel kahtlen, kas sääraseid asju üldse rääkida,
sest mõned hakkavad kohe kohut mõistma.
Teistele aga on Jumal võib-olla südamele pannud
iga nädal ühe päeva Temaga veeta.
Võib-olla aga palub Ta sult midagi muud.
Sina aga ei pea minu pärast muutuma ega mina ka sinu pärast.
Mina olen iseendas veendunud,
et elan Jumala ees Temale meelepäraselt.
Hommikuti kraban kohvi ja suundun Jumala ligiollu.
Õnneks ei pea ma selleks pühapäevani ootama.
Paljudele on see kirikus käimise päev ja aeg perega veetmiseks.
Minu jaoks on tähtis elada hingamispäeva vaimus.
Usun, et see tähendab jätta päev puhkamiseks.
Kui sa ei puhka, jääd haigeks.
Tekib stress ja läbipõlemine.
Nii et peab olema päev puhkamiseks.
"Aga pastorid? Nad ju töötavad pühapäeviti!
Neil läheb küll raskeks!"
Päevil, mil Paulus sellest kirjutas,
oli neil igasugu pühasid ja reegleid erinevate päevade kohta.
Peale hingamispäeva hõlmas see ka teisi religioosseid pühasid.
Olid reeglid, mida teha tohtis ja mida ei tohtinud.
Paulus ütles, et mõni arvab heaks pidada kõiki neid pühasid,
teistele aga on kõik päevad ühesugused.
Minu puhul on iga päev täidetud Jumalaga.
Kõik meie elus peaks Jumalaga seotud olema.
Kõik! Talle ei kuulu vaid 5 minutit igal hommikul,
vaid me elame Talle!
Kui õpid järgima oma südametunnistust,
elad Jumalale hommikust õhtuni.
Ja kui Ta millelegi su elus viitab, öeldes: "Ei",
pead sellest taganema.
Päev ei seisne
mitte sinu soovide nimekirja esitamises Jumalale,
veetes ise terve päeva tehes, mis pähe tuleb.
Hommikul ärgates otsime Jumalat: "Tahan Sind täna teenida,
töötan Sinu heaks.
Tahan olla särav valgus selles pimedas maailmas.
Tean, et saad mind Püha Vaimu läbi juhtida
ja mu südametunnistust valgustada.
Ma ei taha üliaktiivset südametunnistust,
kuid siiski vabadust nautida kõike, mida saan.
Ma ei taha ka ala-aktiivset südametunnistust
ja teha valesid asju endale teadmata.
Nii et Jumal aita ja õpeta mind ning näita asju mu elus,
mida Sa heaks ei kiida. Luban, et lõpetan selle."
Aamen?
Mul on lubatust rohkem lõbus olnud!
Roomlastele 14:14-15 laiendatud tõlkes:
"Ma tean ja olen veendunud Issandas Jeesuses,
et miski pole keelatud ja ebapuhas iseenesest..."
Ta räägib siin erinevatest toitudest.
"...vaid on keelatud üksnes sellele, kes arvab midagi keelatu olevat -
sellele on see keelatud."
Loeme salme 22 ja 23.
"Usku, mis sul on neis asjus
pea iseenese jaoks Jumala ees,
püüdes leida vaid tõde ja Tema tahtele alluda.
Õnnis on see, kes enda üle kohut ei mõista selles,
mille ta leiab õige olevat
ja kes ei süüdista ennast oma tegudes."
See on nii hea!
"Kui aga keegi sööb kõheldes, võib-olla sinu pärast,
siis on ta süüdi mõistetud, sest see ei tule ta usust.
Aga kõik, mis ei tule usust, on patt.
Misiganes on tehtud ilma Jumala heakskiiduta."
Ainult plaksutajad on valmis seda ellu viima.
Kõik teised veel mõtlevad selle peale.
Ja peaksitegi mõtlema!
Vahel plaksutame ja hõiskame kõige peale,
ilma et taipaksime,
kuidas see tegelikkuses välja hakkab nägema.
"Alistun kõiges!"
Kas oled tõesti selleks valmis?
Kas oled valmis laskma Jumalal oma teejuht olla?
Oled valmis laskma Jumalal rooli taha istuda?
Oled valmis lõikama läbi sõprussidemeid,
kui Jumal nende mürgisust su elule näitab?
Veedaksid sa aasta või paar üksildasena,
kuni Jumal sulle taevalikke suhteid toob?
Veab teil, et mu aeg hakkab otsa saama.
Koloslastele 3:15 ütleb:
"Ja teie südameis valitsegu Kristuse rahu
justkui peakohtunik."
Lõpliku otsustajana
saab rahu viimase sõna, kas miski jääb või mitte.
Pallimängud ajavad mind vahel närvi.
Dave vaatab neid tihti.
Ühel õhtul tegi kohtunik tõeliselt halva otsuse.
Tõeliselt halva.
Ta nimetas valet söötu õigeks, kui see oli selgelt söödualast väljas.
See oli selgelt vale sööt.
Dave seletas mulle kõik täpselt ära.
Väga detailselt!
Ütlesin, et see on naeruväärne!
Kas kohtunikule jääb tõesti viimane sõna,
olgu tal õigus või mitte?
Dave ütles, et nii see käib jah.
Põhjus, miks see sõna "kohtunik" on laiendatud tõlkesse pandud -
olgu rahu teie elu kohtunik -
on see, et kohtunikul on mängus viimane sõna
millegi jäämise või jätmise kohta.
Nii et kui rahu on meie kohtunik, siis rahu tundes võin jätkata
ja kui rahu hakkab kaduma, pean asja lõpetama.
Isegi siis, kui ma ei mõista, miks?
Seda eriti veel siis, kui ma ei mõista, miks?
Me arutleme end tihti Jumala tahtest välja.
Me arutleme end Jumala tahtest välja.
"Kõik teised ju teevad seda!"
"Miks mina seda teha ei või?"
Ma ei tea, aga ma soovitan mitte.
Järgne rahule!
Mu elus oli periood, kus tundsin, et ma ei tohi mitte midagi teha.
Ütlesin Jumalale: "See kitsa tee jutt, millest räägid...
Minu kitsas tee jääb iga aastaga kitsamaks."
Ja Ta ütles: "Jah, seal pole ruumi su lihalikule pagasile!"
Aga täna mu elu mulle juba meeldib.
Kuula palun, et sa sellest aru saaks.
Palun sind
su oma tuleviku pärast,
Jumala kuningriigi pärast,
kõikide inimeste pärast, kellega kokku puutud
iga päev oma maailmas.
Palun lase Jumalal oma elu Tema tahte järgi juhtida!
Ela Jumala tahte järgi.
Kui Jumal ütleb ei, siis vastus on ei. Olgugi, mida kõik teised teevad.
Teiste tegemised pole üldse meie asi.
Ära aja neid küsimustega segadusse.
Peame paluma,
et Jumal ise nende erinevaid eluvaldkondi puudutaks,
kui nad tõesti midagi valesti teevad.
Peame oma nina enda asjades hoidma,
sest meil on neid endalgi piisavalt.
Üks põhjusi, miks me omaenda asjadega ei tegele,
on see, et oleme liiga hõivatud teiste eludega.
Sinu vaimul on 3 funktsiooni:
1. Armulaud - see, kus sa Jumalaga suhtled.
Vaimust vaimu.
Kummardame Teda vaimus ja tões.
See on koht, kus saad kas tunnetuse või ilmutuse.
See on suurepärane koht vaimus - teada midagi, ilma mõistmata kuidas.
Aamen?
Tihtipeale, kui jutlustan,
küsivad inimesed, kuidas ma seda teadsin?
Ma ei teadnud seda oma mõistuses,
küll aga teadsin seda enda sees, kuna see tuli minust välja.
Sinu vaimse inimese kolmas funktsioon
on südametunnistus.
Taaskord, jätka õppimist ja uurimist,
et su südametunnistus poleks üliaktiivne ja süüdlaslik.
Kasvamise ajal on aga parim
austada ja kuuletuda oma südametunnistusele.
Luban, et Jumalas kasvamise ajal leiad aina rohkem vabadusi
ja ka seda, mis on sulle õige ja mis vale.
Seni aga ära ela ilma rahuta.
Pühitsuseni ei saa areneda ilma rahuta.
Loeme Heebrealastele 12:14
"Taotlege rahu kõikidega...
ja pühitsust, milleta keegi ei saa näha Issandat."
Rahu on otsetee pühaduseni.
Kas mõistate?
Iga kord, kui maailmale "Ei" ja Jumalale "Jah" ütlete;
"Ei" lihalikule loomusele ja "Jah" Jumalale;
"Ei" sõpradele ja "Jah" Jumalale,
astute sammukese pühadusele lähemale.
Piibel ei ütle, et peame sinna jõudma, vaid et peame selle poole püüdlema.
Nii püüdlemegi.
Püüan teid täna pühendumiseni viia.
Paljud on seda juba teinud, kuid kui sina või televaatajad pole,
palun teil täna hakata austama oma südametunnistust.
Pöördumata või päästmata inimese südametunnistus on koomas.
Samas aga on seda just nii palju,
et isegi, kui sa päästetud pole,
sa tead, et elus on asju, mida sa tegema ei peaks.
Toome vahel tobedaid ettekäändeid veidrate asjade õigustuseks.
Näiteks: "Elame ju 21. sajandil!"
Vabandage - Jumal on muutumatu.
Ta ei ole oma juhtnööre uuendanud.
Patt on endiselt patt.
Vale on ikka vale ja õige on õige.
Olete palju targemad kui vahel käitute.
Las ma toon ühe hea näite.
Olin just õpetanud 8-osalist loengut armastusest.
See oli minu esimene sel teemal.
Loengu nimi oli "Armastus on...", kus õpetasin selle kõiki aspekte:
armastus on kannatlik, lahke jne.
Loengute vaheajal...
Ise armastusest midagi teadmata, aga sellest ikka õpetades.
No ma teadsin sellest ehk veidi,
kuid olin kaugel armastuses elamisest oma elus.
Dave lasi mind üks päev McDonaldsi ees maha,
et seal kohvi juua ja kirju lugeda.
Neil päevil oli kirjade hulk nii väike,
et saime need McDonaldsis istudes läbi lugeda.
Meile meeldis vaheseinaga istekoht, sest päike paistis aknast sisse.
Pärast väsitavat reisi oli see mõnus.
Kuid need kohad olid vaid akende all.
Sinna läks palju inimesi,
nii et Dave soovitas mul minna ja istekoha ära võtta,
kuniks tema kohvi ostab.
Sisenedes vaatasin ringi ja nägin vaid ühte vaheseinaga kohta.
Selle poole kõndides nägin silma nurgast kedagi
sama kohta jahtimas.
Tean, et Piibel ütleb:
"Armastus annab teistele esmaõiguse."
Mina aga ei tahtnud kellelegi teisele esmaõigust anda.
Tahtsin oma vaheseinaga kohta.
Mul oli murdosa sekundist aega otsustada.
Lihalik loomus ütles: "Jookse!" Südametunnistus aga...
Kas järgnete mu mõttele?
Nii siis kalpsasingi kiiremal sammul edasi.
Aga pange tähele, kuidas käitume.
See meesterahvas jõudis sinna umbes samal ajal,
kui istmele potsatasin.
Teadsin, et mu käitumine oli vale!
Keegi ei pidanud mulle loengut pidama.
Teadsin sisimas, et tegin valesti.
Sa võid öelda:
"No Joyce, ega siis sellised pisiasjad mängi mingit rolli!"
Kui sa pole ustav pisku üle, ei panda sind ka palju üle.
Teised inimesed panevad tähele.
See oli Jumala poolt nii seatud -
see meesterahvas tundis naist, kes kõrvallauas istus.
Olin näoga tema poole.
Meesterahvas palus luba tema lauda istuda, kuna kohti polnud,
mispeale naine kommenteeris: "Ta napsas teilt koha ära, kas pole?"
Vot millised lihalikud kujud võime vahel olla.
Siin see mees läks vaevalisel sammul,
samas kui mina olin just lõpetanud oma 8-osalise armastuse loengu.
Mu lihalik loomus tahtis vaheseinaga kohta
ja mul oli plaan.
Südametunnistus ütleb: "Anna koht meesterahvale."
Ja mina käitun justkui mööda minnes: "Oih!"
Nagu mainisin - oleme targemad, kui arvame end olevat.
Kiitkem Jumalat!
On aeg oma ettekäänded lõpetada.
On aeg lõpetada teiste süüdistamine,
enda aruteludega enda välja vabandamine
ja pühenduda täna, öeldes:
"Issand, tahan teha seda õigesti või ma ei tee seda üldse.
Ma ei taha olla silmakirjalik ega võlts.
Tahan elada jumalakartlikult siin maailmas,
mis näib väga jumakartmatu.
Tahan Sinu heaks töötada, Jumal.
Kasuta mind iga päev
ja ma pühendun Sulle.
Jumal, ilma Sinu abita ma seda ei suuda.
Ise ma seda ei suuda.
Tean, et vajan Sinuga rohkesti aega,
et end Sinu Sõna läbi üles ehitada,
aga kui mind aitad,
annan endast iga päev parima,
et olla Sinu Vaimu poolt juhtitud
ja mitte Sind ega inimesi solvata.
Valgusta mu südametunnistust ja näita mulle tõde,
sest tean, et tõde teeb mind kindlasti vabaks."
Tänu Jumalale!
Tahan rõhutada, kui oluline on elus lasta rahul end juhtida.
Mulle meeldib Koloslastele 3:15, mis ütleb, et lase rahul olla kohtunik.
Kui sul pole rahu millegi asjus,
siis jäta see tegemata.
Parim viis teada, kas rahu on või ei, on teada Jumala Sõna.
Täna pakume sulle "Igapäevaelu õppepiiblit".
Pakutav Piibel on reljeefne hõbeda ja halliga.
Armastan seda kaanekujundust. Sedasama kasutan ka ise kodus.
Kõikidest Piiblitest, mida pakume, on see mu lemmik.
Niisiis armastan meie "Igapäevaelu õppepiiblit"
ja usun, et sulle meeldiks see ka.
Usun, et Jumal Sõna lugemisest üksi on vähe.
Peame seda sügavuti uurima.
Julgustan sind seda pakkumist vastu võtma,
sest usun, et naudid Jumala Sõna uurimist
selle Piibli abiga.
"Igapäevaelu Piibel"
sisaldab Joyce Meyeri märkmeid ja kommentaare.
Iga raamat algab ajalugu tutvustava tekstiga.
Lisaks on praktilised elu punktid ja artiklid
ning juhend, kuidas Jumala Sõna igas situatsioonis ellu rakendada.
See imeilus väljaanne on täna saadaval.
Võta meiega ühendust ekraanil oleva info abil.
Selle aasta jõuludel tahame anda teile võimaluse
osutada Kristuse armastust kellelegi, kes tunneb end unustatuna.
Teeme seda "Lootuse käe" jõulukataloogi kaudu.
Saate kinkida toitu näljasele lapsele, võimaldada haigetele arstiabi
või teha annetuse kõige pakilisema vajaduse leevendamiseks.
Kui teete kingituse või annetate kellegi auks,
saadate abivajajatele käegakatsutava kingituse lootusest.
Kataloogi saate tellida ekraanil oleva info abil.
Oled sa kunagi arvanud, et Jumal on su peale pahane?
See on levinud probleem nii sees- kui väljaspool kirikut.
Jumala armastuse mõistmine
vabastab sind süütundest ja hukkamõistust.
Paljud jooksevad hirmust Jumalast eemale,
selle asemel, et joosta Tema poole.
Otsusta enam mitte kunagi hirmus elada
ja tea, et Jumal ei ole su peale pahane.
Raamat nüüd saadaval.
On sul minut aega?
Vaata seda
Kas usud Piibli Jumalat
või annad tunnetele järele ja kummardad neid?
Tunnen, ei tunne. Tunnen, ei tunne.
Pead uskuma Piiblit rohkem kui oma tundeid.
Kui su mõtted ei ühti Jumala Sõnaga,
siis su mõtted on valed.
Pead uskuma seda rohkem, kui inimeste arvamusi.
Mida nad su kohta öelnud on?
"Mu isa on mulle 40 aastat öelnud, et olen kasutu."
Ta eksis!
Väga lihtne.
Sa ei pea laskma sellel oma vaimu purustada.
Kui isa sind kasutuks kutsus, siis ta eksis.
Ja Jumalal on õigus.
Halleluuja! Kas pole mitte lihtne?
"Aga tunnen nii..."
Sa võid selle ka unustada!
Kindlasti on tunded olulised, kuid nad ei pea meid juhtima.
Tähendate meile rohkem, kui iial arvatagi oskate.
Väärtustame teid ja täname, et teete selle teenistuse võimalikuks.
Üheskoos toidame näljaseid, riietame vaeseid
ja kuulutame rahvastele evangeeliumi.
Külastage meie kodulehte.
Saatke enda palvesoov, tutvuge õppematerjalidega
ja Joyce'i reisigraafikuga
või saage meie partneriks,
et jagada Kristuse armastust üle maailma.
Tõlge: Eda Gray
Eelnev saade valmis tänu J. Meyeri teenistuspartnerite toele.